**CAIET DE SARCINI**

**Achiziţie servicii de mentenanță echipamente pentru structurile implicate în gestionarea Programului INTERREG IPA de Cooperare Transfrontalieră România-Serbia**

**pentru perioada 2020-2023**

Personalul MDRAP implicat în gestionarea Programului INTERREG IPA de Cooperare Transfrontalieră România-Serbia are în folosință diverse echipamente IT care nu se mai află în perioada de garanție (iar altele dintre ele urmează în curând să iasă din perioada de garanție), pentru o mare parte dintre ele fiind necesară asigurarea întreținerii/reviziei periodice anuale pentru a funcționa în parametrii optimi.

De asemenea, aceste echipamente a căror perioadă de garanție a expirat (iar altele dintre ele urmează în curând să iasă din perioada de garanție) pot necesita în orice moment intervenții rapide din partea unor tehnicieni în cazul apariției unor defecțiuni ale acestora; astfel de intervenții presupun o diagnoză exactă a defecțiunii tehnice, precum și achiziția componentei/lor defecte, dar și demontarea/montarea pieselor înlocuite de către persoane specializate.

**DURATA CONTRACTULUI**

Durata contractului este de la 01.01.2020 și până la 31.12.2023.

**LOCAȚII DE PRESTARE**

Serviciile mentenanță a dispozitivelor si echipamentelor de birou (unități calculator de birou sau portabile, periferice, imprimante, copiatoare, multifuncționale, fax, etc.) se execută la sediile aparținând MDRAP din bd. Libertății nr. 14 și bd. Libertății nr. 16, Sector 5, cât și sediul Serviciului de Telecomunicatii Speciale (STS) din Splaiul Independenței nr 323 A, Sector 6, București

**DESCRIEREA SERVICIILOR**

Serviciile de mentenanță se vor realiza prin:

1. Revizii tehnice periodice anuale

2. Servicii de reparare:

a) fără înlocuire piese;

b) cu inlocuire de piese.

**1. Reviziile tehnice periodice anuale** au ca scop verificarea faptului că echipamentele îşi păstrează caracteristicile iniţiale şi sunt menținute în parametrii de funcţionare stabiliţi de fabricant.

Reviziile tehnice periodice anuale se vor executa pentru toate echipamentele, în locaţiile beneficiarului unde sunt instalate echipamentele, de patru ori, la intervale egale de timp raportat la durata contractului, prima revizie efectuându-se la solicitarea beneficiarului contractului.

**Reviziile tehnice periodice anuale constau în:**

- curăţare mecanisme, carcase, role etc.:

- gresare / degresare;

- reglaje:

- diagnoza gradului de uzură a diferitelor subansamble;

- verificarea funcţionarii la parametrii normali;

- alte operaţiuni specifice.

Pentru fiecare echipament supus reviziei tehnice, prestatorul va intocmi o fisă de revizie semnată de ambele părți, în care va specifica:

- locaţia;

- data reviziei:

- echipamentul la care s-a realizat revizia (denumire, producător, model, seria echipamentului);

- operaţiunile efectuate;

- concluzii privind starea tehnică a echipamentului revizuit cu menționarea eventualelor probleme constatate, cauze şi recomandări pentru remedierea acestora(dacă este cazul).

**2. Servicii de reparare**

Pe toată durata contractului, prestatorul va asigura un serviciu de preluare a solicitărilor de intervenție, care va fi disponibil cel puțin în următorul program: luni – vineri în intervalul orar 08:30 – 16:30, vineri 08:30 –14:30.

Intervențiile în caz de defecțiune, se fac la cererea beneficiarului transmisă telefonic sau prin e-mail, la sediul acestuia, ori de cate ori este nevoie pentru oricare dintre echipamentele care fac obiectul prezentei achiziții, in termen de maxim 48 h de la solicitare. Serviciile se vor desfăşura în timpul programului normal de lucru al beneficiarului: luni - joi, orele 08:30 – 16:30 vineri 08:30-14:30.

Prestatorul va ține evidența stării echipamentelor supuse activității de service/întreținere și va lua decizii de mentenanță acolo unde este cazul, rezultate din analiza informațiilor colectate, de comun acord cu beneficiarul.

Intervenția, manopera și toate materialele de întreținere/reparare (aspiratoare praf, pensule, cârpe, substanțe degresare, etc.), precum și toate mijloacele tehnice, vor fi asigurate în totalitate de către prestator și sunt incluse în suma reprezentând oferta prestatorului pentru revizia tehnică periodică. De asemenea, prestatorul va suporta toate cheltuielile legate de deplasarea personalului de specialitate, la sediul beneficiarului, pentru efectuarea reviziilor/intervențiilor.

**2.a) Servicii de reparare fără înlocuire de piese**

Intervențiile în caz de defecțiune se executa la solicitarea beneficiarului și au ca scop atât diagnosticarea defectelor hardware și anomaliilor software cât și remedierea acestora.

La finalul intervenției, prestatorul va întocmi o fișă de intervenție semnată de ambele părți, care va cuprinde următoarele informații:

- numele persoanelor participante la intervenţie, locaţia;

- data și ora solicitării beneficiarului, data și ora finalizării intervenției/remedierii :

- echipamentele la care s-a realizat intervenția (denumire, producător, model, seria echipamentului);

- operaţiunile efectuate și/sau componentele reparate sau care necesită înlocuire;

- concluzii privind funcționarea corespunzătoare a echipamentului și eventuale recomandări.

**2.b) Servicii de reparare cu inlocuire piese de schimb**

Înlocuirea pieselor defecte, se face în maxim 48 ore de la constatare de către prestator sau maxim 15 zile calendaristice, în cazul în care piesele nu sunt în stoc, la Prestator.

În cazul pieselor de schimb care nu pot fi înlocuite în 48h, prestatorul va anunța beneficiarul cu privire la data la care se va efectua înlocuirea respectivei piese, dar nu mai târziu de 15 zile calendaristice.

La finalul intervenției, pentru fiecare echipament reparat, prestatorul va întocmi o fișă de reparare semnată de ambele părți, care va cuprinde următoarele informații:

- numele persoanelor participante la intervenţie, locaţia;

- data și ora solicitării beneficiarului, data și ora finalizării intervenției/remedierii :

- echipamentul la care s-a realizat intervenția de reparare (denumire, producător, model, seria echipamentului);

- operaţiunile efectuate;

- piesele inlocuite;

- concluzii privind funcționarea corespunzătoare a echipamentului.

Prestatorul va asigura, pe întreaga perioadă de execuție a contractului, piese de schimb și subansamble originale sau compatibile, contra cost.

Prețul unitar al pieselor/ componentelor înlocuite nu poate depași 15% din valoarea de achiziție a acestora, demonstrată de prestator prin prezentarea facturii de achiziție.

**În aceleași condiții de achiziționare prezentate mai sus se vor furniza și instala, pentru echipamentele care vor avea parte de revizii tehnice, inclusiv componentele care au o durată de viață prestabilită (consumabile) ca de exemplu: developer, role, cilindru, cuptor (fuser), unități optice, etc, sau alte componente (HDD pentru servere, care sunt necesare păstrării în siguranța a datelor, baterii pentru UPS-uri).**

Manopera aferentă înlocuirii pieselor defecte cu piese de schimb și subansamble originale sau compatibile este gratuită.

In cazul pieselor înlocuite, garanția acestora este cea standard oferită de furnizor dar nu mai putin de 12 luni. Garanția acordată de prestator pentru manopera aferentă este de minim 12 luni.

**ECHIPAMENTELE CE FAC OBIECTUL PRESTĂRII SERVICIILOR**

**1. Revizii tehnice periodice anuale -** sunt supuse serviciilor de revizie tehnică periodică următoarele echipamente:

|  |  |  |
| --- | --- | --- |
| **Nr. crt.** | **Tip de echipament / model** echipamente IT care nu se mai află în perioada de garanție (iar altele urmează să iasă din perioada de garanție ) | **Nr. buc** |
| 1. | Computer HP Compaq Elite 8300 All-in-One Desktop | 21 buc |
| 2. | Multifuncțională Konica Minolta bizhub 454 e | 1 buc |
| 3. | Multifuncțională Konica Minolta bizhub C454 e | 1 buc |
| 4. | Imprimantă Lexmark T642 | 1 buc |
| 5. | Imprimantă Lexmark T644 | 1 buc |
| 6. | Imprimantă HP3800 | 1 buc |
| 7. | Imprimantă HP LaserJet CP2025n Laser Color | 1 buc |
| 8. | Server model HP ProLiant DL380 Gen9 (sediul STS) | 1 buc |
| 9. | Server DELL Power Edge R510 | 1 buc |
| 10. | Server DELL Power Edge R740XD | 1 buc |
| 11. | Server Fujitsu Primergy RX300 S6 Server  A26361-k1344-Z171-1-7619 Edition 01/10 | 1 buc |
| 12. | Desktop computer Acer Veriton M4640G | 14 buc |
| 13. | Monitor led Dell U2715H | 14 buc |

**2. Reparare cu/ fără înlocuire piese**

|  |  |  |
| --- | --- | --- |
| **Nr. crt.** | **Tip de echipament / model** echipamente IT care nu se mai află în perioada de garanție (iar altele urmează să iasă din perioada de garanție) | **Nr. buc.** |
| 1. | Computer HP Compaq Elite 8300 All-in-One Desktop | 21 buc |
| 2. | Multifuncțională Konica Minolta bizhub 454 e | 1 buc |
| 3. | Multifuncțională Konica Minolta bizhub C454 e | 1 buc |
| 4. | Imprimantă Lexmark T642 | 1 buc |
| 5. | Imprimantă Lexmark T644 | 1 buc |
| 6. | Imprimantă HP3800 | 1 buc |
| 7. | Imprimantă HP LaserJet CP2025n Laser Color | 1 buc |
| 8. | Server model HP ProLiant DL380 Gen9 (sediul STS) | 1 buc |
| 9. | Server DELL Power Edge R510 | 1 buc |
| 10. | Server DELL Power Edge R740XD | 1 buc |
| 11. | Server Fujitsu Primergy RX300 S6 Server  A26361-k1344-Z171-1-7619 Edition 01/10 | 1 buc |
| 12. | Laptop model HP EliteBook 8470p | 9 buc |
| 13. | Notebook model HP EliteBook 8570p | 1 buc |
| 14. | Notebook / Laptop Aspire 5750G-2414G64Mnkk | 6 buc |
| 15. | UPS model UPS V Mark 1200VA | 14 buc |
| 16. | Tabletă ipad Air 2 | 14 buc |
| 17. | Desktop computer Acer Veriton M4640G | 14 buc |
| 18. | Monitor led Dell U2715H | 14 buc |
| 19. | Tabletă Samsung Galaxy Tab S2 cu tastatura | 3 buc |
| 20. | Kit tastatură + mouse HP | 14 buc |
| 21. | UPS nJoy Horus Plus 800 | 13 buc |
| 22. | Laptop Acer TravelMate P648-M | 16 buc |
| 23. | Telefon HTC 10 | 25 buc |

**RECEPȚIE**

**1. Recepția serviciilor de revizie tehnică**

După fiecare revizie tehnică, în vederea recepției, prestatorul va prezenta fișele de rivizie tehnică întocmite pentru fiecare tip de echipament în parte, pentru toate cele modele de echipamente ce fac obiectul prestării serviciilor de revizie tehnică, corect completate și semnate de ambele părți. În baza acestora, se va semna procesul verbal de recepție cantitativă și calitativă a serviciilor, fără obiecțiuni.

**2. Recepția serviciilor de reparare cu/fără înlocuire de piese**

După repararea echipamentului/ echipamentelor, în vederea recepției, prestatorul va prezenta fișa/ fișele de reparare pentru fiecare echipament reparat, corect completate și semnate de ambele părți. În baza acestora, se va semna procesul verbal de recepție cantitativă și calitativă a serviciilor, fără obiecțiuni.

**PLATA**

Plata se va face prin ordin de plată din contul Ministerului Dezvoltării Regionale și Administraţiei Publice deschis la Direcţia de Trezorerie şi Contabilitate a Municipiului Bucureşti, în termen de 30 zile de la primirea facturii fiscale detaliate în original însoțită de documentele care atestă recepția.

**PROPUNEREA TEHNICĂ**

Cerintele tehnice din caietul de sarcini sunt minime si obligatorii. Operatorii economici vor prezenta propunerea tehnica astfel încât sa permita identificarea cu usurinta a corespondentei cu specificatiile tehnice minime din caietul de sarcini.

**Toate cerințele de mai sus sunt obligatorii. Nerespectarea acestor cerințe, duce la declararea ofertei neconformă**.

**PROPUNEREA FINANCIARĂ**

La elaborarea propunerii financiare constând în Formularul de oferta si anexa aferenta.

Valoarea propunerii financiare va fi constituită din valoarea celor 4 revizii tehnice anuale pentru toate echipamentele ce vor fi supuse reviziilor, la care se adaugă valoarea maximă a pieselor de schimb.

Valoarea maxim estimată și disponibilă pentru piese de schimb este de 50.000 lei şi reprezintă valoarea maximă a pieselor de schimb, care vor fi decontate pe durata contractului. Cheltuielile cu piesele de schimb, vor fi efectuate doar în funcţie de necesităţi (înlocuirea pieselor constatate defecte, defecţiuni).

OFERTANTUL

\_\_\_\_\_\_\_\_\_\_\_\_\_\_\_\_\_

*(denumirea/numele)*

**FORMULAR DE OFERTĂ**

Catre ....................................................................................................

*(denumirea autoritatii contractante si adresa completa)*

Domnilor,

1. Examinand documentatia de atribuire, subsemnatii, reprezentanti ai ofertantului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ne oferim ca, în conformitate cu prevederile si  *(denumirea/numele ofertantului)* cerintele cuprinse în documentatia mai sus mentionata, sa prestam ............................. *(obiectul achiziției )* pentru suma de \_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei (valoarea maxima a contractului),

*(suma în litere si în cifre)*

la care se adauga taxa pe valoarea adaugata în valoare de \_\_\_\_\_\_\_\_\_\_\_\_\_\_\_\_\_\_\_\_\_\_ lei.

*(suma în litere si în cifre)*

2. Ne angajam ca, în cazul în care oferta noastra este stabilita castigatoare, sa începem prestarea serviciilor conform cerințelor caietului de sarcini, in perioada 01.01.2020-31.12.2023.

3. Ne angajam sa mentinem aceasta oferta valabila pentru o durata de

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ zile, respectiv pana la data de \_\_\_\_\_\_\_\_\_\_\_\_\_\_\_\_\_\_\_\_

*(durata în litere si în cifre) (ziua/luna/anul)*

si ea va ramane obligatorie pentru noi si poate fi acceptata oricand înainte de expirarea perioadei de valabilitate.

4. Pana la încheierea si semnarea contractului de achizitie publica aceasta oferta, împreuna cu comunicarea transmisa de dumneavoastra, prin care oferta noastra este stabilita castigatoare, vor constitui un contract angajant între noi.

5. Precizam

\_

|\_| depunem oferta alternativa, ale carei detalii sunt prezentate într-un formular de oferta separat, marcat în mod clar "alternativa";

|\_| nu depunem oferta alternativa.

*(se bifeaza optiunea corespunzatoare)*

6. Întelegem ca nu sunteti obligati sa acceptati oferta cu cel mai scazut pret sau orice alta oferta pe care o puteti primi.

Data \_\_\_\_\_/\_\_\_\_\_/\_\_\_\_\_

\_\_\_\_\_\_\_\_\_\_\_\_\_, in calitate de \_\_\_\_\_\_\_\_\_\_\_\_\_\_\_\_\_\_\_\_\_, legal autorizat sa semnez

*(semnatura)*

oferta pentru si in numele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(denumirea/numele ofertantului)*

Anexa Formularului de ofertă se va prezenta conform centralizatorului de mai jos.

|  |  |  |  |  |  |  |
| --- | --- | --- | --- | --- | --- | --- |
| **Nr.**  **crt.** | **Echipament supus reviziei tehnice** | **Cantitate** | **Preț unitar revizie/echipament**  **(lei fără TVA)** | **Număr**  **Revizii per contract** | **Valoare totală**  **(lei fără TVA)** | |
| 1. | Computer HP Compaq Elite 8300 All-in-One Desktop | 21 buc |  | 4 |  | |
| 2. | Multifuncțională Konica Minolta bizhub 454 e | 1 buc |  | 4 |  | |
| 3. | Multifuncțională Konica Minolta bizhub C454 e | 1 buc |  | 4 |  | |
| 4. | Imprimantă Lexmark T642 | 1 buc |  | 4 |  | |
| 5. | Imprimantă Lexmark T644 | 1 buc |  | 4 |  | |
| 6. | Imprimantă HP3800 | 1 buc |  | 4 |  | |
| 7. | Imprimantă HP LaserJet CP2025n Laser Color | 1 buc |  | 4 |  | |
| 8. | Server model HP ProLiant DL380 Gen9 (sediul STS) | 1 buc |  | 4 |  | |
| 9. | Server DELL Power Edge R510 | 1 buc |  | 4 |  | |
| 10. | Server DELL Power Edge R740XD | 1 buc |  | 4 |  | |
| 11. | Server Fujitsu Primergy RX300 S6 Server  A26361-k1344-Z171-1-7619 Edition 01/10 | 1 buc |  | 4 |  | |
| 12. | Desktop computer Acer Veriton M4640G | 14 buc |  | 4 |  | |
| 13. | Monitor led Dell U2715H | 14 buc |  | 4 |  | |
| **PIESE DE SCHIMB\*** | | | | | | **50.000** | |
| **TOTAL** | | | | | |  | |

\*- suma maximă estimată de autoritatea contractantă pentru piesele de schimb este fixă, aceasta reprezentând valoarea maximă la care pot ajunge piesele de schimb ce vor fi înlocuite pe perioada de derulare a contractului, în funcție de necesități.

**Durata contractului este de maxim 48 luni calendaristice, perioada estimată de implementare a contractului fiind 1 ianuarie 2020 – 31 decembrie 2023 (durata contractului nu va putea depăși data de 31.12.2023).**

**Criteriul de atribuire este prețul cel mai scăzut.**

# CONTRACT DE PRESTĂRI SERVICII

- model-

**1. PREAMBUL**

În temeiul Legii nr.98/2016 privind achiziţiile publice și ale Hotărârii de Guvern nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. [98/2016](http://idrept.ro/00178257.htm) privind achiziţiile publice, s-a încheiat prezentul contract de prestare servicii

**Părţile**

MINISTERUL DEZVOLTARII REGIONALE SI ADMINISTRAȚIEI PUBLICE cu sediul în Bd. Libertatii nr.16, latura Nord, sector 5, București, tel. 037 211 1478, fax: 037 211 1445, C.I.F.26369185, cont RO61TREZ23A800110581702X, deschis la Trezoreria municipiului București (A.T.C.P.M.B.), reprezentat prin Viceprim-Ministru, Ministrul Dezvoltarii Regionale si Administratiei Publice, în calitate de Achizitor, pe de o parte,

**şi**

**...........................** cu sediul în ........................................................................, ......................., telefon ................., fax ......................., având codul fiscal ............., cont IBAN ........................... deschis la ..............................., reprezentată prin .................., administrator, în calitate de **Prestator**, pe de alta parte,

denumite în continuare fiecare în parte, „**Partea**” şi în mod colectiv „**Părţile**”, au convenit încheierea prezentului contract de servicii.

**2. TERMENI ŞI DEFINIŢII**

**2.1** - În prezentul contract următorii termeni vor fi interpretaţi astfel:

**a. *Achizitor şi prestator***- părţile contractante aşa cum acestea sunt numite în contract;

***b. beneficiar*** - beneficiarul contractului, respectiv Autoritatea de Management a Programului INTERREG IPA de Cooperare Transfrontalieră România-Serbia din Ministerul Dezvoltării Regionale, Administrației Publice și Fondurilor Europene;

***c. preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către achizitor;

**d. *forţa majoră*** - este orice eveniment extern, imprevizibil, absolut, invincibil si inevitabil, care împiedică executarea obligatiilor ce le revin partilor, potrivit prezentului contract si este constatat de o autoritate competenta.

***e.zi*** - zi calendaristică, în afara cazului în care se prevede expres că sunt zile lucrătoare; *an* - 365 de zile.

***f.conflict de interese* –**prin conflict de interese se înţelege orice situaţie în care membrii personalului autorităţii contractante sau ai unui furnizor de servicii de achiziţie care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire.

***g. penalitate contractuală* –** despăgubirea stabilită în contractul de prestare servicii ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract(majorări de întârziere și/sau daune-interese);

**3. INTERPRETARE**

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.3** Clauzele şi expresiile vor fi interpretate prin raportare la întregul contract.

**4. OBIECTUL CONTRACTULUI**

**4.1** Prestatorul se obligă să presteze servicii de mentenanță echipamente pentru structurile implicate in gestionarea Programului INTERREG IPA de Cooperare Transfrontalieră România-Serbia, constând în servicii de reparare cu înlocuire sau fără înlocuire piese și revizii tehnice periodice anuale (4 revizii).

**5.DOCUMENTELE CONTRACTULUI**

**5.1.** Documentele contractului sunt:

a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare, dacă este cazul - Anexa 1;

b) propunerea tehnică, inclusiv clarificările din perioada de evaluare - Anexa 2;

c) propunerea financiară, inclusiv clarificările din perioada de evaluare - Anexa 3;

d) acordul de asociere (dacă este cazul) - Anexa 4;

e) acordul de subcontractare (dacă este cazul) – Anexa 5;

f) garantia de buna executie – Anexa 6

**5.2.** În cazul în care există contradicţii între documentele de mai sus, prevederile acestora se vor aplica în ordinea de precedenţă indicată.

**6. PREŢUL CONTRACTULUI**

**6.1.** Preţul convenit pentru îndeplinirea contractului, plătibil prestatorului de catre achizitor, conform ofertei prestatorului, este de ..................lei fără TVA, respectiv ........... lei cu TVA, defalcat astfel:

- servicii de reparare a echipamentelor cu înlocuirea pieselor defecte – 50.000 lei fără TVA, respectiv 59.500 lei cu TVA reprezentând plafonul maxim alocat de achizitor pentru plata pieselor înlocuite.

- 4 revizii tehnice periodice anuale - ..... lei fără TVA, respectiv ......... lei cu TVA, la un preț unitar de .......lei fără TVA respectiv ...... lei cu TVA per revizie tehnică periodică;

**6.2.** Achizitorul se obligă să plătească preţul convenit în prezentul contract pentru serviciile prestate, în conformitate cu propunerea financiară (Anexa nr. 3 la prezentul contract).

**7. DURATA CONTRACTULUI**

7.1. Prezentul contract intra in vigoare de la semnarea de către ambele părți, şi ramane valabil până la îndeplinirea tuturor obligaţiilor contractuale.

**8. EXECUTAREA CONTRACTULUI**

**8.1** Prestarea serviciilor se va efectua pentru o durata de maxim 48 luni, in perioada 01.01.2020 – 31.12.2023, dupa emiterea ordinului de incepere, conform art. 9.3.2.

**9. OBLIGAŢIILE PRESTATORULUI**

**9.1** Prestatorul se obligă să presteze servicii de mentenanță echipamentela standardele şi performanţele prezentate în propunerea tehnică – anexa nr. 2 la prezentul contract şi în conformitate cu cerinţele din caietul de sarcini - anexa nr. 1, la prezentul contract.

**9.2.1.** Prestatorul se obligă să supravegheze prestarea serviciilor, să asigure resursele umane, materialele şi orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**9.2.2.** Prestatorul are obligația de a executa serviciile prevăzute în contract cu profesionalismul și promptitudinea cuvenite angajamentului asumat și în conformitate cu propunerea sa tehnică.

**9.2.3.** Prestatorul este pe deplin responsabil pentru execuția serviciilor în conformitate cu cerințele caietului de sarcini. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contactului.

**9.2.4.** Prestatorul are obligatia sa desemneze o persoana responsabila cu derularea contractului.

**9.3.** Prestatorul are obligaţia de a constitui garanţia de bună execuţie a contractului în termen de maxim 5 zile lucrătoare de la semnarea prezentului contract de ambele părţi, în conformitate cu prevederile art.39-40 din H.G. nr. 395/2016. Contul bancar de trezorerie al Achizitorului este RO03TREZ7005005XXX004475.

**9.3.1** Perioada de valabilitate a garanţiei va fi egală cu durata contractului la care se adauga 3 luni.

**9.3.2.** ACHIZITORUL are obligaţia de a emite ordinul/instrucţiunea de începere a executării contractului dupa constituirea de catre Prestator a garanției de bună execuție a contractului.

**9.3.3.** In cazul în care prestatorul nu transmite garanţia de bună execuţie în perioada specificată la punctul 9.3., contractul este reziliat de drept, fără obligaţia de notificare sau îndeplinire a oricărei formalităţi de către Achizitor.

**9.3.4.** Cuantumul garanţiei de bună execuţie a contractului este ……………….. lei reprezentând un procent de 5% din valoarea contractului fără TVA.

**9.3.5.** Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului subsecvent, în limita prejudiciului creat, în cazul în care prestatorul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica pretenţia atât prestatorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, prestatorul are obligaţia de a reîntregi garanţia în cauză raportat la restul rămas de executat.

**9.3.6**. Achizitorul are obligația de a elibera scrisoarea de garanție de bună execuție a contractului în termen de 14 zile de la data îndeplinirii de către prestator a obligațiilor asumate prin contractul subsecvent dacă nu a ridicat până la acea dată pretenții asupra ei.

**9.4** Prestatorul se obligă să despăgubească achizitorul împotriva oricăror:

1. Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele furnizate;
2. Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**9.5** (1) Prestatorul are obligația de a nu transfera total sau parțial obligațiile sale asumate prin prezentul contract.

(2) Prestatorul poate cesiona dreptul său de a încasa contravaloarea serviciilor prestate în condițiile legii.

(3) Solicitările de plată către terți pot fi onorate numai după operarea unei cesiuni în condițiile art. 9.5(2).

(4) Cesiunea nu va exonera prestatorul de nicio responsabilitate privind obligațiile asumate prin contract.

**9.6.** Toate documentele justificative ale activităţilor derulate de prestator în executarea contractului, inclusiv facturile în baza cărora prestatorul a efectuat cheltuieli, state de plată şi alte documente similare, trebuie păstrate de către prestator pentru o perioadă de 5 ani de la efectuarea plăţii finale în baza acestui contract.

Prestatorul este obligat să permită Comisiei Europene, Oficiului de Luptă Anti - Fraudă (OLAF) şi Curţii Europene de Conturi să verifice, prin examinarea documentelor originale cu ocazia vizitelor la faţa locului, modul de implementare a contractului, precum şi să efectueze un audit complet, dacă este necesar, pe baza oricăror şi tuturor documentelor justificative, inclusiv contabile, relevante. Astfel de verificări pot fi efectuate oricând pe o perioadă de 5 ani de la efectuarea plăţii finale in baza acestui contract.

**9.7.** Prestatorul este, de asemenea, obligat să permită Oficiului de Luptă Anti - Fraudă să efectueze orice verificări la faţa locului, în conformitate cu procedurile stabilite prin legislaţia comunitară pentru protecţia intereselor financiare ale Comunităţilor Europene împotriva fraudelor şi neregulilor.

**9.8.** În îndeplinirea obligaţiilor de mai sus, Prestatorul se obligă să acorde drepturile de acces necesare personalului şi/sau agenţilor desemnaţi în acest sens de către Comisia Europeană, Oficiul de Luptă Anti - Fraudă sau Curtea Europeană de Conturi la locaţia/locaţiile utilizate de Prestator pentru executarea contractului, la sistemele informatice, documentele şi bazele de date relevante pentru gestiunea tehnică şi financiară a contractului, precum şi să ia toate măsurile necesare pentru a facilita activitatea acestor persoane/agenţi. Accesul persoanelor desemnate de către Comisia Europeană, Oficiul de Luptă Anti - Fraudă sau Curtea Europeană de Conturi va fi acordat cu respectarea regulii confidenţialităţii, fără ca prin acest lucru să se încalce obligaţiile de drept public ce îi revin Prestatorului conform legii statului a cărui naţionalitate o are.

**9.9.**Prestatorul va permite accesul neîngradit al persoanelor/instituțiilor mai sus menționate în cazul în care aceștia efectuează verificări/controale/audit la fața locului și solicită declarații, informații, documente, precum și ofiţerului de proiect şi/sau oricăror alte persoane desemnate de către beneficiar, precum şi personalului / agenţilor desemnaţi de către instituţiile din România abilitate conform legii să deruleze astfel de verificări şi controale.

9.10Codul de conduită

* + 1. (1) Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
    2. (2) În cazul în care prestatorul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de prestări servicii sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.
    3. (3) Plăţile către prestator aferente contractului vor constitui singurul venit ori beneficiu ce poate deriva din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
    4. (4) Prestatorul nu va avea nici un drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.
    5. (5) Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al prestării serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.
    6. (6) Prestatorul va furniza achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.
    7. **9.11 Conflictul de Interese**

(1) Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului.

(2) Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 5 zile şi fără vreo compensaţie din partea achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

(3) Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

(4) Prestatorul cu care achizitorul a încheiat contractul de achiziţie publică nu are dreptul de a angaja sau încheia orice alte înţelegeri privind prestarea serviciilor, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai achizitorului sau ai prestatorului de servicii de achiziţie implicat în procedura de atribuire cu care achizitorul/prestatorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului respectiv.

**10. OBLIGAŢIILE ACHIZITORULUI** **ȘI BENEFICIARULUI**

**10.1** Achizitorul și beneficiarul se obligă să pună la dispoziţia prestatorului orice facilităţi şi/sau informaţii pe care le consideră necesare îndeplinirii contractului.

**10.2** Beneficiarul are dreptul de a verifica prestarea serviciilor cu cerințele caietului de sarcini și se obligă să recepţioneze serviciile prestate, potrivit art. 11.

**10.3** Achizitorul se obligă să efectueze plățile aferente serviciilor prestate în condiţiile prevăzute la art.12 din prezentul contract.

**10.4**Achizitorul are obligaţia de a desemna cel putin o persoană responsabilă cu derularea contractului în termen de 5 zile de la semnarea contractului.

**11. RECEPŢIE**

**11.1** Receptia serviciilor se va face conform caietului de sarcini.

**12.MODALITĂŢI DE PLATĂ**

**12.1** Plata serviciilor se va efectua prin ordin de plată, în baza facturii fiscale emisă de prestator și acceptată de achizitor precum și a procesului verbal de recepție cantitativă şi calitativă fără obiecțiuni**.** Factura va fi însoţită în mod obligatoriu de procesul verbal de recepție cantitativă și calitativă a serviciilor, fără obiecțiuni.

**12.2**Achizitorul are obligaţia de a efectua plata către prestator în lei, în termen de 30 de zile de la data primirii facturii fiscal, în original, la sediul achizitorului, dupa efectuarea recepţiei serviciilor, fără obiecţiuni.

**12.3** Plata facturii fiscale se va face în contul indicat de către Prestator.

**13. ACTUALIZAREA PREŢULUI CONTRACTULUI**

**13.1.** Ajustarea prețului se va realiza conform art. 164 alin.3 şi alin. 8 din H.G. 395/2016 dupa 24 luni de la data semnarii contractului. Valoarea contractului va fi ajustată (majorată/diminuată) în raport cu rata anuală a inflației publicată de INS la adresa http://statistici.insse.ro/shop/, pentru IPC – servicii, sub rezerva existenței fondurilor disponibile. Ajustarea prețului se va face pentru valoarea ramasa de prestat din contract, dupa cum urmeaza:

- Ajustarea prețului acordului cadru se va efectua fără ca aceasta să reprezinte o modificare substanțială a acestuia, prin încheierea unui act adițional la contract, și se va efectua o singură dată pe durata contractului,

- Preturile unitare în primii 2 ani (24 luni) ai contractului vor fi cele menționate în oferta financiară și nu pot fi modificate. Ajustarea prețului nu se aplică în primele 24 luni din durata contractului, urmând a se aplica începând cu luna 25 anul 3,

- Ajustarea se aplică începând cu următorul an, doar dacă rată anuală a inflației/deflatiei publicată pe http://www.insse.ro/cms/ro/content/ipc-serii-de-date, pentru anul precedent, depășește 3%, și doar în perioada de valabilitate a contractului,

- Ajustarea se aplica restului de prestat/livrat/executat, fără a se raporta la restul de plată în situația în care există diferențe între acestea,

- Ajustarea prețului, se va face utilizând indicele prețului de consum pentru ramura „SERVICII”- „Alte servicii”, calculat de Institutul National de Statistică și publicat în ultimul Buletin Statistic Lunar, apărut in luna anterioara încheierii contractului (http://www.insse.ro/cms/ro/tags/buletin-statistic-lunar)

Formula de ajustare este: VA = SA X IPC(S)%, în care: VA – reprezintă valoarea actualizată a contractului; SA – reprezintă suma de actualizat, calculată în funcție de prețurile unitare/totale declarate în propunerea financiară și de cantitățile de servicii rămase de prestat;

IPC(S)% – indicele prețului de consum pentru ramura „SERVICII”- „ Alte servicii”, calculat de INS şi publicat în ultimul Buletin Statistic Lunar apărut anterior încheierii contractului (inclusiv pe site-ul INS -“Buletin Statistic Lunar).

**14. PLĂŢI ŞI PENALITĂŢI DE ÎNTÂRZIERE**

**14.1.** În cazul în care, prestatorul nu își îndeplinește la termen obligațiile asumate prin contract sau le îndeplinește necorespunzător, atunci achizitorul are dreptul de a percepe dobânda legală penalizatoare prevăzută la art.3 alin 21 din OG nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar -fiscale în domeniul bancar, cu modificările și completările ulterioare. Dobânda se aplică la valoarea serviciilor neprestate sau prestate necorespunzător pentru fiecare zi de întârziere, dar nu mai mult de valoarea contractului.

**14.2.** În cazul în care achizitorul, din vina sa exclusivă, nu își onorează obligația de plată a facturii în termenul prevăzut la art.12.2, prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art.4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea contractului.

**14.3**. În cazul în care prestatorul nu îndeplinește obligațiile până la 31.12.2023, Achizitorul are dreptul să rezilieze contractul fără nicio altă formalitate și fără intervenția instanțelor de judecată. În acest caz, prestatorul nu va putea ridica nicio pretenție împotriva achizitorului și va datora achizitorului daune-interese în cuantum egal cu cel prevăzut la art. 15.2. respectiv 15.3., după caz.

**14.4.** Penalitățile de întârziere datorate curg de drept de la data scadenței obligațiilor asumate conform prezentului contract.

**15. ÎNCETAREA CONTRACTULUI**

**15.1.** Prezentul contract încetează în următoarele situații :

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere/rezoluțiune, în cazul în care una din părți nu își execută sau execută necorespunzător obligațiile contractuale.

d) prin reziliere în cazul în care prestatorul nu își îndeplinește obligațiile până la 31.12.2023, cu aplicarea corespunzătoare a art. 14.3.

e) prin denunțare unilaterală conform dispozițiilor prezentului contract.

**15.2.** În situația rezilierii/rezoluțiunii totale/parțiale din cauza neexecutării/executării parțiale de către prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**15.3.** În situația in care executarea parțiala a obligațiilor contractuale face imposibila realizarea obiectului contractului în integralitatea sa, chiar daca a fost recepționata o parte din contract conform dispozițiilor legale, prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale rămase neexecutate.

**15.4.** Nerespectarea în mod repetat de către o parte a obligațiilor contractuale va fi dovedită cu notificările scrise și transmise de către cealaltă parte, notificări care vor face referire la neîndeplinirea respectivă precum și la durata ei. Prin notificări se vor solicita justificări privind neîndeplinirea obligațiilor, pe care cealaltă parte este obligată să le presteze în termen de maxim 5 zile de la data primirii notificării.

**15.5.** Achizitorul își rezervă dreptul de a denunța unilateral contractul, în cel mult 15 zile de la apariția unor circumstanțe care nu au putut fi prevăzute la data încheierii contractului, sub condiția notificării prestatorului cu cel puțin 3 zile înainte de momentul denunțării.

**15.6.** Rezilierea prezentului contract nu va avea niciun efect asupra obligațiilor deja scadente între părțile contractante.

**15.7.** Părțile sunt de drept în întârziere prin simplul fapt al nerespectării clauzelor prezentului contract.

**15.8.** Fără a aduce atingere dispozițiilor dreptului comun privind încetarea contractului sau dreptului autorității contractante de a solicita constatarea nulității absolute acestuia în conformitate cu dispozițiile dreptului comun, autoritatea contractantă are dreptul de a denunța unilateral contractul în perioada de valabilitate a acestuia în una dintre următoarele situații:

**a)** contractantul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achizițiile publice ;

**b)** contractul nu ar fi trebuit să fie atribuit prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene;

**c)** în cazul modificării contractului în alte condiții decât cele prevăzute de prevederile legale în vigoare.

**16.AMENDAMENTE**

**16.1** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în condițiile prevăzute de art. 221 - 222 din Legea nr. 98/ 2016 privind achizțiile publice.

**17. FORŢA MAJORĂ**

**17.1** Forţa majoră este constatată de o autoritate competentă.

**17.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**17.3** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**17.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**17.5** Dacă forţa majoră acţionează sau se estimează că va acţiona o perioada mai mare de 1 lună, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**17.6** Nu va reprezenta o încălcare a obligaţiilor din contractul de prestare servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de prestare servicii de către părţi.

**17.7** Prestatorul nu va răspunde pentru daune-interese/majorări de întârziere dacă, şi în măsura în care, întârzierea în executare sau altă neîndeplinire a obligaţiilor din prezentul contract de prestări servicii este rezultatul unui eveniment de forţă majoră. În mod similar, achizitorul nu va

datora majorări de întârziere pentru plăţile cu întârziere, pentru neexecutare sau pentru rezilierea de către prestator pentru neexecutare, dacă, şi în măsura în care, întârzierea achizitorului sau altă neîndeplinire a obligaţiilor sale este rezultatul forţei majore.

**17.8** Cazul fortuit nu este exonerator de răspundere contractuală.

**18. SOLUŢIONAREA LITIGIILOR**

**18.1** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**18.2** Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

**19.SUBCONTRACTAREA**

**19.1.** Subcontractarea se realizează în condițiile prevăzute de art. 218-220 din Legea nr. 98/2016.

**20. LIMBA CARE GUVERNEAZĂ CONTRACTUL**

**20.1** Limba care guvernează contractul este limba română.

**21. COMUNICĂRI**

**21.1** (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

(2) Orice document scris trebuie înregistrat atât în momentul transmiterii cât şi în momentul primirii.

**21.2** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**22. LEGEA APLICABILĂ CONTRACTULUI**

**22.1** Contractul va fi interpretat conform legilor din România.

**23. DISPOZIŢII FINALE**

23.1Contractul împreună cu anexele sale cuprinde....... pagini .

**23.2** Prezentul contract a fost încheiat în trei exemplare, două pentru achizitor şi unul pentru prestator.

**ACHIZITOR, PRESTATOR,**

**SECRETAR GENERAL**

**Dan Alexandru GROZA**

**DIRECTIA GENERALA JURIDICA, RELATIA CU PARLAMENTUL**

**SI AFACERI EUROPENE**

**Director General Adjunct, Florin DADAS LAPADATU**

**DIRECȚIA GENERALĂ MANAGEMENT FINANCIAR,**

**RESURSE UMANE ȘI ADMINISTRATIV**

**Director General, Melania RUSNAC**

**DIRECTIA AM PROGRAME COOPERARE TERITORIALA EUROPEANA**

**Director,**

**Iulia HERTZOG**

**DIRECȚIA GENERALA ACHIZIȚII**

**Director General, Remus URETEAN**